Ferḥeɣ yis-sen aṭas. Ula d aɛahed ɛuhdeɣ-ten ad asen-rreɣ lxir d tejmilt: ur tensxerraɣ, ur ten-ssagdeɣ, ur ten-ččiɣ, ad asen-suzzureɣ aclim d ugercal, ad asen-rennuɣ timẓin d yirden, ad ten-ttrebbiɣ alamma meqqrit. Win izemren i yiman-is, ad as-ldiɣ tawwurt, ad as-fkeɣ tilelli, ad ad-rnuɣ rrkel, ad as-iniɣ: “Ruḥ! anda d ak-tella aweḍ-tt” Mi slan akka, ɣlin-asen-d yimeṭṭawen msakit seg ufraḥ ferḥen. Ziɣ sellen, fehhmen akka am keč d nekk! Kkren ɣef yiman-nsen, bdan ttemsalamen ttemsudanen; ttemḥeggin ttemyeḥnacen; ttemyesfaḍen imeṭṭawen. Ṛeggmeɣ-asen a Sidi i m-iyi ɛawnen deg tallit n ṭṭiq d ẓẓmik. Iqqen-iyi-ten-id Rebbi d iyeffusen. Dccetla! d aẓar l ɛali am keč a Sidi.